Йордан Стубел
Зима и гора

chitanka.info

Горо, горо побеляла,

ни сънувала, ни спала,

що си без цветя и птички,

без овчари и козички?

— Зла е зима зазимила,

всичко с преспи е покрила —

и пътеки, и кошари,

затова съм без овчари.

Ала аз съм още будна,

чакам нова пролет чудна,

кукуряка и синчеца,

и синигера певеца.

Да поникнат пак в полята

светли, чисти семената.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.